Priekšlikums PADOMES ĪSTENOŠANAS LĒMUMS, ar ko groza Padomes Īstenošanas lēmumu 2011/344/ES par Savienības finanšu palīdzības piešķiršanu Portugālei /* COM/2012/0142 final - 2012/0071 (NLE) */





PASKAIDROJUMA RAKSTS Pēc Portugāles pieprasījuma Padome 2011. gada 17. maijā piešķīra Portugālei finansiālu palīdzību (Padomes Īstenošanas lēmums 2011/344/ES), lai atbalstītu spēcīgu ekonomikas un finanšu reformu programmu, kuras mērķis ir atjaunot uzticību, ļaut ekonomikai atkal uzsākt ilgtspējīgu izaugsmi un nodrošināt finansiālo stabilitāti Portugālē, eurozonā un ES. Saskaņā ar Lēmuma 2011/344/ES 3. panta 9. punktu Komisija kopā ar SVF un sadarbībā ar ECB ir trešo reizi veikusi pārskatīšanu, lai novērtētu progresu, īstenojot pieņemtos pasākumus, kā arī pieņemto pasākumu efektivitāti un ekonomisko un sociālo ietekmi. Ņemot vērā nesenās ekonomiskās, fiskālās un finanšu norises un politikas pasākumus, Komisija uzskata, ka ir nepieciešamas ierobežotas izmaiņas ekonomikas politikas nosacījumos, kas ir palīdzības pamatā, lai nodrošinātu programmas mērķu sasniegšanu, kā izskaidrots ierosināto Padomes Īstenošanas lēmuma grozījumu apsvērumos. 2012/0071 (NLE) Priekšlikums PADOMES ĪSTENOŠANAS LĒMUMS, ar ko groza Padomes Īstenošanas lēmumu 2011/344/ES par Savienības finanšu palīdzības piešķiršanu Portugālei EIROPAS SAVIENĪBAS PADOME, ņemot vērā Līgumu par Eiropas Savienības darbību, ņemot vērā Padomes 2010. gada 11. maija Regulu (ES) Nr. 407/2010, ar ko izveido Eiropas finanšu stabilizācijas mehānismu[1], un jo īpaši tās 3. panta 2. punktu, ņemot vērā Komisijas priekšlikumu, tā kā: (1) Saskaņā ar Padomes Īstenošanas lēmuma 2011/344/ES 3. panta 9. punktu Komisija sadarbībā ar Starptautisko Valūtas fondu (SVF) un saziņā ar Eiropas Centrālo banku (ECB) ir veikusi trešo pārskatīšanu attiecībā uz iestāžu progresu pieņemto pasākumu īstenošanā, kā arī saistībā ar pieņemto pasākumu efektivitāti un to ekonomisko un sociālo ietekmi. (2) Pārskatā ir konstatēts, ka 2011. gada ceturtajā ceturksnī atbilstība nosacījumiem bija apmierinoša. Vispārējais valdības budžeta deficīts 2011. gadā samazinājās zem mērķa 5,9 % no IKP, un tagad to lēš ap 4 % no IKP, tomēr tikai tāpēc, ka banku pensiju fondi apmēram EUR 6 miljardu apjomā (aptuveni 3,½ % no IKP) tika nodoti valsts sociālā nodrošinājuma sistēmai. 2012. gada budžets atbilst budžeta deficīta mērķim 4,½ % no IKP, kas ir saskaņā ar programmu. Politiskie centieni atbalstīt finanšu sistēmas stabilitāti turpinās. Portugāles bankas strādā, lai izpildītu augstākas kapitāla prasības, kā prasīts programmā, ņemot vērā arī sekas, kas izriet no Eiropas Banku iestādes prasībām novērtēt valsts parādu tirgus cenās, īpašās pārbaudes programmas uz vietas un banku pensiju fondu nodošanu sociālā nodrošinājuma sistēmai. Turpinās arī darba un produktu tirgus reformas: tika panākta vienošanās ar sociālajiem partneriem par plašu un vērienīgu darba tirgus reformu un Parlamentam ir iesniegts būtiski pārskatīts konkurences pamata tiesību akts, kas radīs apstākļus efektīvam konkurences izpildes režīmam. Privatizācijas programma tiek īstenota saskaņā ar jauno pamata tiesību aktu. Enerģētikas uzņēmumu (EDP) un enerģētikas tīklu uzņēmuma (REN) pārdošana ir pabeigta, valsts uzņēmumu pārstrukturēšanas stratēģija tiek īstenota. Publiskā iepirkuma tiesiskais regulējums tiek uzlabots, un mājokļu tirgus tiesiskā regulējuma modernizācija ir sākusies. Tiesu sistēmas reforma gūst labus panākumus, IR PIEŅĒMUSI ŠO LĒMUMU. 1. pants Lēmuma 3. pantā 1) 6. punktu aizstāj ar šādu: "6. Saskaņā ar saprašanās memorandu Portugāle 2012. gada laikā pieņem šādus pasākumus: a) pasākumi, kas noteikti b) un c) apakšpunktā un kuri sasniedz vismaz EUR 9,8 miljardus, tiek iekļauti 2012. gada budžetā. Turpmākos pasākumus, jo īpaši saistībā ar izdevumiem, veic, lai novērstu jebkādu iespējamu neatbilstību mērķiem, ko varētu radīt budžeta attīstība 2012. gadā. Valdība martā pieņems budžeta grozījumus, kur ietverti dažādi elementi, piemēram, banku pensiju fondu pārskaitīšanas uz valsts sociālā nodrošinājuma sistēmu ietekme, nolīgums ar Madeiras autonomo reģionu, ekonomikas perspektīvu pasliktināšanās fiskālās sekas, zemāki procentu maksājumi un parādu nomaksas stratēģija. Budžeta grozījumi nemainīs 2012. gada mērķi attiecībā uz vispārējo valdības budžeta deficītu (atbilst 4,5 % no IKP); b) Portugāle tiecas 2012. gadā samazināt izdevumus vismaz par EUR 6,8 miljardiem, tostarp, samazinot publiskā sektora algas un nodarbinātību, samazinot pensijas, pilnībā reorganizējot centrālo administrāciju, novēršot atlaišanas un citas neefektīvas parādības, samazinot transfertus valsts īpašumā esošiem uzņēmumiem, samazinot konselu un fregesiju skaitu, samazinot izglītības un veselības aprūpes izdevumus; samazinot transfertus vietējām un reģionālajām pašvaldībām, kā arī kapitālizdevumus un citus izdevumus, kā noteikts programmā; c) attiecībā uz ieņēmumiem Portugāle īsteno ieņēmumu pasākumus par kopējo summu aptuveni EUR 3 miljardi, tostarp izmantojot PVN bāzes paplašināšanu, ko veic, samazinot atbrīvojumus un pārkārtojot to preču un pakalpojumu sarakstus, uz ko attiecas samazinātas, starpposma un augstākas likmes, palielina akcīzes nodokli, paplašina uzņēmumu un iedzīvotāju ienākuma nodokļa bāzi, samazinot nodokļu atlaides un īpašos režīmus, nodrošina pensijām un darba algai piemērojamo iedzīvotāju ienākuma nodokļa atskaitījumu tuvināšanu un veic izmaiņas īpašumu aplikšanā ar nodokli, samazinot atbrīvojumu skaitu. Šos pasākumus papildina darbības, kas vērstas pret izvairīšanos no nodokļiem, krāpniecību un nedokumentētiem darījumiem; d) Portugāle pieņem pasākumus, kas vērsti uz valsts finanšu pārvaldības nostiprināšanu. Portugāle īsteno pasākumus, kas paredzēti jaunajā Budžeta struktūras likumā, tostarp izstrādā vidēja termiņa budžeta struktūru un izveido neatkarīgu fiskālo jautājumu padomi. Budžeta struktūru vietējā un reģionālā līmenī ievērojami pastiprina, jo īpaši izvirzot pamatiespējas, kā pielāgot attiecīgos finanšu likumus Budžeta struktūras likuma prasībām. Portugāle intensificē pārskatu sniegšanu par valsts finansēm un pārraudzību, kā arī stiprina budžeta izpildes noteikumus un procedūras. Portugāles valdība sagatavo parādu apstiprināšanas un norēķinu stratēģiju. Stratēģijā tiek izklāstīti maksājumu kreditoriem prioritātes noteikšanas kritēriji, kā arī pārvaldības noteikumi, lai nodrošinātu godīgu un pārredzamu nomaksas procesu visās nozarēs. Portugāle nosaka stingrāku tiesisko un iestāžu sistēmu fiskālo risku novērtēšanai pirms PPP līguma noslēgšanas. Turklāt Portugāle pieņem tiesību aktu, ar ko regulē valsts uzņēmumu (VU) izveidošanu un darbību centrālā, reģionālā un vietējo pašvaldību līmenī. Portugāle neslēdz nevienu jaunu PPP līgumu un neveido VU, pirms nav veikts novērtējums un izveidots jaunais tiesiskais regulējums; e) pašlaik vietējo pašvaldību pārvaldē ir 308 konselas un 4259 fregesijas. Portugāle izstrādā konsolidācijas plānu, lai pārstrukturizētu un būtiski samazinātu šādu administratīvo vienību skaitu. Šīs izmaiņas stāsies spēkā, sākot ar nākamo vietējo pašvaldību vēlēšanu ciklu; f) Portugāle modernizē ieņēmumu pārvaldi, izveidojot vienotu struktūru, samazinot reģionālo iestāžu skaitu un novēršot atlikušās problēmas nodokļu lēmumu pārsūdzības sistēmā; g) Portugāle īsteno finansiālu vienošanos ar Madeiras autonomo reģionu; h) Portugāle pieņem pasākumus, lai uzlabotu valsts uzņēmumu efektivitāti un ilgtspēju centrālajā, reģionālajā un vietējā līmenī. Portugāle īsteno stratēģiju, lai pārstrukturētu, samazinātu VU parādsaistības un nodrošinātu labākus apstākļus tirgus finansējumam. Portugāle īsteno šo stratēģiju, lai 2012. gada beigās sasniegtu darbības līdzsvaru nozaru līmenī; i) Portugāle turpina īstenot privatizācijas programmu. Konkrēti 2012. gadā tiek pārdotas GALP, TAP un ANA publiskā sektora akcijas un tiek uzsākta kravu pārvadājumu nozares Comboios de Portugal, Correios de Portugal, kā arī vairāku mazāku uzņēmumu privatizācija. Tiek sagatavota Parpublica stratēģija, ņemot vērā tās likvidāciju vai apvienošanu ar vispārējo valdību. j) Portugāle īsteno tiesību aktus, lai reformētu bezdarba apdrošināšanas sistēmu, tostarp samazinātu maksimālo bezdarbnieka pabalsta saņemšanas laiku, noteiktu maksimālo bezdarbnieka pabalsta apmēru, ko iegūst, sociālā pabalsta indeksu reizinot ar 2,5, samazinātu bezdarbnieka pabalsta apmēru bezdarba laikposmā, noteiktu īsāku minimālo laikposmu bezdarba apdrošināšanas maksājumu saņemšanai un attiecinātu bezdarba apdrošināšanu uz noteiktām pašnodarbināto kategorijām; k) valdība sagatavo priekšlikumu koriģēt atlaišanas pabalstu maksājumus un samazināt to līmeni līdz ES vidējam, kas ir 8-12 dienas par darba gadu, un izveidot kompensāciju fondu maksājumiem par atlaišanu; l) atvieglo noteikumus par virsstundu apmaksu un palielina darba laika noteikumu elastību; m) Portugāle veicina tādas atalgojuma sistēmas attīstību, kas atbilst mērķim radīt jaunas darba vietas un uzlabot uzņēmumu konkurētspēju, lai koriģētu makroekonomisko nelīdzsvarotību. Programmas darbības laikposmā jebkurš minimālās algas palielinājums tiek noteikts tikai gadījumā, ja to pamato ekonomikas un darba tirgus attīstība. Tiek veikti pasākumi, lai novērstu trūkumus pašreizējās algu noteikšanas shēmās, un pieņemti tiesību akti, lai pārskatītu koplīgumu pagarināšanas kritērijus un kārtību un sekmētu uzņēmuma līgumu noslēgšanu. Līdz tam pagarinājumu pieteikumi tiek apturēti; n) aktīvā darba tirgus politiku stiprina pēc līdzšinējās prakses pārskatīšanas un apstiprināta darbības plāna izstrādes; o) sagatavo darbības plānu vidējās izglītības un profesionālās izglītības kvalitātes uzlabošanai; p) uzlabo tiesu sistēmas darbību, īstenojot pasākumus, kas ierosināti Tiesu reformu plānā, kā arī izskatot un revidējot neizskatītās lietas, lai izvēlētos pasākumus neizskatīto lietu uzkrāšanās samazināšanai un sekmētu strīdu alternatīvu izskatīšanu; q) Portugāle turpina atvērt ekonomiku konkurencei. Portugāles valdība veic vajadzīgos pasākumus, lai nodrošinātu, ka ar tās rīcību netiks izveidoti šķēršļi brīvai kapitāla apritei, un konkrēti, ka Portugāles valsts vai jebkura publiska iestāde akcionāru statusā neslēdz nolīgumus, kas varētu traucēt kapitāla brīvai apritei vai ietekmēt uzņēmumu pārvaldības kontroli. Tiek liberalizēts profesionālo pakalpojumu tirgus, uzlabojot profesionālo kvalifikāciju regulējumu un likvidējot ierobežojumus attiecībā uz regulētajām profesijām. Būvniecībā un darbībās ar nekustamo īpašumu Portugāle pārrobežu pakalpojumu sniedzējiem padara prasības mazāk apgrūtinošas un pārskata šķēršļus pakalpojumu sniedzēju izveidošanai; r) konkurence un tiesiskais regulējums tiek uzlaboti. Portugāle pastiprina galveno valsts regulatoru iestāžu neatkarību un resursus, īsteno konkurences likuma projektu nolūkā uzlabot ātrumu un konkurences noteikumu piemērošanas efektivitāti, kā arī darbību sāk specializētā Konkurences, regulēšanas un uzraudzības tiesa; s) enerģētikas nozarē Portugāle veic pasākumus, lai atvieglotu ienākšanu tirgū un sekmētu Pireneju pussalas gāzes tirgus izveidi, un veic turpmākus pasākumus, lai pilnībā transponētu trešo ES tiesību aktu paketi enerģētikas jomā. Portugāle veic pasākumus, lai pārskatītu elektroenerģijas ražošanas atbalsta un kompensāciju shēmas. Portugāle veic pasākumus, lai līdz 2020. gadam samazinātu pārmērīgi augstus procentus un novērstu tarifu parādu ("defice tarifário"), koncentrējoties uz elektroenerģijas garantijas kompensācijas shēmām un īpašiem režīmiem (atjaunojamie energoresursi — izņemot tos, kas piešķirti saskaņā ar konkursa mehānismiem — un koģenerācija) un parastajiem režīmiem ("CMEC" un "CAE"); t) citās tīkla nozarēs, konkrētāk, transportā, telekomunikācijās un pasta pakalpojumos, Portugāle pieņem papildu pasākumus, kas veicina konkurenci un elastību; u) Portugāle pieņem pārskatīto publiskā iepirkuma kodeksu, tādējādi veidojot konkurētspējīgāku uzņēmējdarbības vidi un nodrošinot efektīvāku publiskā sektora līdzekļu izmantošanu; v) Portugāle īsteno tiesību aktus par mājokļu īres tirgu, īrnieku un mājokļu īpašnieku turpmākās bilances saistības, lai palielinātu stimulus renovācijai un padarītu tirgu elastīgāku un dinamiskāku." 2) 8. punkta b) apakšpunktu aizstāj ar šādu: "b) uzmanīgi seko banku iesniegtajiem plāniem, lai sasniegtu 1. līmeņa pamata kapitāla rādītāju 10 % apmērā ne vēlāk kā līdz 2012. gada beigām. Prasības kapitālam, kas izriet no valsts parāda novērtējuma, ko Eiropas Banku iestāde veic, balstoties uz tirgus cenām, tiek izpildītas 2012. gada jūnijā kopā ar kapitāla saistībām, kas izriet no īpašo pārbaužu uz vietas programmas, un banku pensiju fondu nodošanu valsts sociālā nodrošinājuma sistēmai. Ja bankas nevar savlaicīgi sasniegt kapitāla prasību robežvērtību, tām, iespējams, jāpieprasa pagaidu kapitāla nodrošinājums no valsts, kas privātām bankām ir pieejams, izmantojot banku maksātspējas atbalsta mehānismu EUR 12 miljardu apjomā, kas izveidots saskaņā ar programmu;" 3) 8. punkta c) apakšpunktu aizstāj ar šādu: "c) nodrošina līdzsvarotu un sakārtotu parādsaistību samazināšanu banku sektorā, kas joprojām ir ļoti būtisks uzdevums, lai pastāvīgi likvidētu finansējuma nelīdzsvarotību. Banku finansējuma plāni vērsti uz aizdevumu un noguldījumu attiecības samazinājumu līdz programmas beigām par orientējoši aptuveni 120 % un ar laiku — uz atkarības no Eurosistēmas finansējuma samazināšanu visā programmas darbības periodā. Šos finansēšanas plānus pārskata reizi ceturksnī;". 4) 8. punkta e) apakšpunktu aizstāj ar šādu: "e) nodrošina, ka valsts īpašumā esošā Caixa Geral de Depósitos (CGD) tiek modernizēta tā, lai palielinātu tās bankas pakalpojumu pamatdarbības kapitāla bāzi vajadzīgajā apjomā. Paredzams, ka tās apdrošināšanas nozares pārdošana notiks 2012. gadā tieši gala pircējam un palīdzēs apmierināt attiecīgā gada papildu kapitāla vajadzības, bet CDG turpinās nestratēģisko aktīvu nodalīšanu. Ciktāl šīs vajadzības nevar apmierināt no grupas iekšējiem avotiem līdz 2012. gada jūnija beigām, CGD tiek nodrošināts valdības kapitāla atbalsts ārpus bankas maksātspējas atbalsta mehānisma;". 5) 8. punkta f) apakšpunktu aizstāj ar šādu: "f) nodrošina, ka ieņēmumi, kas saistīti ar banku pensiju fondu daļēju nodošanu valsts sociālā nodrošinājuma sistēmai, tiek izmantoti, ievērojot Savienības valsts atbalsta noteikumus. Ievērojot stingrus atbilstības kritērijus, valdībai piešķir bankas kredītu līdz EUR 3 miljardu apjomā, vienlaikus saglabājot parādnieka līgumsaistības;". 6) 8. punkta g) apakšpunktu aizstāj ar šādu: "g) izstrādā un īsteno efektīvāku grūtībās nonākušu aktīvu atgūšanas stratēģiju ar īpašu nolūku saprātīgā termiņā nodokļu maksātājam palielināt peļņu;". 7) 8. punkta i) apakšpunktu aizstāj ar šādu: "i) nodrošina, ka bankas ir iekļāvušas īpašo pārbaužu uz vietas programmas stresa testa pieejamos rezultātus 6 % 1. līmeņa pamata kapitāla robežvērtībā." 8) 8. punkta j) apakšpunktu svītro. 2. pants Šis lēmums ir adresēts Portugālei. 3. pants Šo lēmumu publicē Eiropas Savienības Oficiālajā Vēstnesī. Briselē, Padomes vārdā — priekšsēdētājs [1] OV L 118, 12.5.2010., 1. lpp.